En funnet død på Sortland: Mann siktet for forsettelig drap
Avdøde er en mann i 30-årene som er hjemmehørende i Vesterålen. – Mannen ble funnet av politiet som i forbindelse med at avdøde var meldt savnet, gjorde undersøkelser på adressen, heter det i en pressemelding fra Nordland politidistrikt. Politiet har sperret av området rundt huset der avdøde ble funnet, skriver Vesterålen Online . De fikk tips 19-tiden om en stor aksjon der flere politipatruljer hadde rykket ut til en adresse på Sortland . Den omkomne har vært savnet i noen dager, og ble funnet i ettermiddag, får VG opplyst av politiet. Den avdødes pårørende er varslet. Har du informasjon i saken? Kontakt oss her. En annen mann, som er i slutten av 30-årene er pågrepet og siktet for forsettlig drap. – Det er en som er pågrepet, og siktet for forsettlig drap. Vi har bedt kripos om bistand. Det er naturlig ettersom saken er alvorlig, sier politiinspektør Per Erik Hagen til VG. Han kan ikke gå inn på detaljer rundt pågripelsen, men opplyser at den var udramatisk. Det er gjennomført et avhør av den pågrepne. Han vil bli fremstilt for varetektsfengsling fredag. – Fredag vil vi fortsette etterforskningen både teknisk og taktisk, forteller han. Har de to en relasjon? – Det er for tidlig å spekulere i detaljer i etterforskningen, sier Hagen. Har den pågrepne erkjent forholdet? – Det kan jeg ikke kommentere. Han ønsker heller ikke å gå innpå om personene er kjent av politiet fra før. les også (VG+)
Den døde mannen ble funnet på en adresse på Sortland i Nordland. Han var meldt savnet, opplyser politiet.